चलती कार में क्यों आती है नींद; बिना झपकी करें सेफ ड्राइव
Sleep Disorder And Road Accidents - How Sleep Apnea Contributes To Road Accidents And How To Correct It. Everything You Need To Know.  गाड़ी चलाते समय आने वाली नींद की करते हैं। कैसे इस नींद या झपकी को भगाएं। ड्राइविंग करते समय किन बातों का ध्यान रखना चाहिए।
समर वेकेशन यानी गर्मी की छुटि्टयां चल रही हैं। इस समय हम अक्सर अपनी कार से नाना-नानी, दादा-दादी या फिर रोड ट्रिप पर जाने का प्लान बनाते हैं।
कई बार लंबे रूट पर कार ड्राइव करते समय नींद आने लगती है। बार-बार जम्हाई आने लगती है, फिर एक झपकी और एक्सीडेंट।
आज जरूरत की खबर में बात गाड़ी चलाते समय आने वाली नींद की करते हैं। कैसे इस नींद या झपकी को भगाएं। ड्राइविंग करते समय किन बातों का ध्यान रखना चाहिए।
पढ़ें चार स्टडी जो कहती हैं एक्सीडेंट के लिए नींद जिम्मेदार
सवाल: गाड़ी चलाते समय नींद क्यों आती है?
जवाब: कार में बैठते हैं। लॉन्ग रूट पर जाने की तैयारी है। कुछ दूर चलने के बाद अपने आप आंखें बंद होने लगती हैं।
इसका रिलेशन हाइवे हीप्रोरिस से है।
मतलब जब आपको कहीं ट्रैवल करना होता है, तो निकलने से पहले बहुत से ख्याल दिमाग में आते हैं। जैसे- कहीं कोई सामान न छूट जाए, देर न हो जाए, समय से नहीं पहुंचे तो आगे की ट्रिप कैसी होगी, ऐसा ही बहुत कुछ।
जिसकी वजह से अक्सर लोग ट्रैवल करने से पहले ठीक से सो नहीं पाते। फिर जब आप गाड़ी में बैठ जाते हैं तो दिमाग रिलैक्स हो जाता है और आपको नींद आने लगती है। इसे हाइवे हीप्रोरिस कहते हैं।
कार ड्राइव करते समय आती है नींद, इस टाइम पीरियड में न चलाएं गाड़ी
दोपहर 1 से शाम के 3 बजे: लंच के बाद शुगर ब्लड में एक दम से बढ़ता है फिर तेजी से कम हो जाता है। जिससे थकान फील होती है और फिर झपकी आती है।
रात के 2 से सुबह 5 बजे: यह गहरी नींद का समय होता है। इस समय ड्राइवर की अलर्टनेस कम हो जाती है।
सवाल: गाड़ी चलाते समय और किन वजहों से नींद आती है?
जवाब: इसकी कई वजहें हैं-
नेशनल स्लीप फाउंडेशन की रिपोर्ट के अनुसार, आम इंसान को अच्छा महसूस करने के लिए हर रात 7 से 9 घंटे की नींद की जरूरत होती है। लेकिन 73 % लोग नियमित रूप से अपने नींद पूरी नहीं कर पाते हैं।
सवाल: जिन लोगों को दिन में किसी भी टाइम नींद आती है। ड्राइव या कोई जरूरी काम नहीं कर पाते हैं। उन्हें क्या प्रॉब्लम होती है।
जवाब: दिन में अगर नींद आती है, तो इसे इग्नोर नहीं करना चाहिए। कई बार ये किसी सीरियस बीमारी के लक्षण भी हो सकते हैं। नीचे लगे क्रिएटिव से समझते हैं...
ऊपर लगे क्रिएटिव को समझते हैं कि ऐसा क्यों होता है।
नार्कोलेप्सी: यह एक क्रोनिक स्लीप डिसऑर्डर है। जिसमें दिन में बहुत ज्यादा नींद आती है और अचानक से नींद के झटके आने लगते हैं। यह बीमारी आमतौर पर जेनेटिक कंडीशन की वजह से होता है। इसके अलावा हार्मोन लेवल में किसी प्रकार का बदलाव होना और मेनोपॉज की वजह से भी यह समस्याएं होने लगती हैं।
मेंटल इलनेस: कई ऐसी कंडीशन हैं, जिनके कारण दिन में नींद आने लगती है। ये जरूरी नहीं है कि मेंटल इलनेस में नींद आए। लेकिन कुछ लोगों में देखा गया है कि उन्हें डिप्रेशन या एंग्जाइटी डिसऑर्डर जैसी प्रॉब्लम है तो भी दिन में नींद आने लगती है।
स्लीप ऐप्नी: यह एक सीरियस स्लीप डिसऑर्डर है। जिसके कारण रात को सोते समय अचानक से बीच-बीच में दम घुटने लगता है। इस स्लीप डिसऑर्डर की वजह से रात की नींद पूरी नहीं हो पाती है। जिससे दिन में नींद आती है।
विटामिन बी12 की कमी: हमारे शरीर में कई ऐसे पोषक तत्व भी होते हैं, जो हमारी नींद से सही बैलेंस को बनाए रखने में मदद करते हैं। शरीर में विटामिन बी 12 की कमी होने से रात के समय ठीक से नींद नहीं आ पाती। फिर दिन में काम करते समय थकान लगने से नींद आने लगती है।
सवाल: कार चलाते समय नींद आती है, क्या करें कि सेफ ड्राइविंग कर पाएं?
जवाब: कार चलाते समय ड्राइवर को नींद आ जाए तो कार में बैठे सभी लोगों की जान को खतरा हो जाता है। उपाय नीचे लगे क्रिएटिव में पढ़ें...
ऊपर लगे क्रिएटिव को समझते हैं…
तुरंत रोकें कार: ड्राइव करते समय बार-बार उबासी आए, झपकी लगे या फिर आपका सिर एक तरफ झुकना शुरू हो गया है, तो तुंरत गाड़ी रोक दें। कुछ देर आराम करें।
पार्टनर अलर्ट रहे: ड्राइवर की सीट के बगल में जो भी बैठे, उसे भी नहीं सोना चाहिए। लॉन्ग रूट पर ड्राइवर से रेगुलर बात करें। जिससे उसका दिमाग रेस्टिंग पोजिशन में न जाएं।
खाना खाकर न करें ड्राइव: जिन्हें खाना खाने के बाद तेज नींद आती है। वो खाना खाने के तुंरत बाद ड्राइव न करें। अगर लॉन्ग ड्राइव पर हैं तो थोड़ी-थोड़ी देर में स्नैक्स, फ्रूट्स खाते रहें।
चबाने वाली चीज मुंह में रखें: ड्राइव करते समय बोर न हों। माइंड को एक्टिव रखने के लिए कैंडी, च्युइंगगम, सौंफ चबाते रहें। इससे माइंड एक्टिव और एंगेज रहेगा।
चाय-कॉफी पीते रहें: लॉन्ग ड्राइव कर रहे हैं तो हर कुछ घंटों में चाय-कॉफी पीते रहें। इनमें कैफीन होता है। जिससे नींद और आलस दूर होगा और अलर्ट भी रहेंगे।
पानी जरूर रखें साथ: ड्राइव करते समय अपने साथ 4 बोतल पानी जरूर रखें। पानी रेगुलर पीते रहें। हर एक घंटे पर ठंडे पानी से मुंह भी धोते रहें।
म्यूजिक चलाएं: गाड़ी ड्राइव करते समय नींद से बचने के लिए म्यूजिक सुनें। हो सके तो पसंदीदा गाना बजाएं। इससे आप फोकस और अलर्ट रहेंगे।
सवाल: सब कुछ करने के बाद भी अगर नींद आ रही है तो क्या करें?
जवाब: अगर भी फिर नींद आ जाए, तो आप बिल्कुल ड्राइव न करें। किसी दूसरे को कार चलाने दें। या फिर पास के किसी रेस्टोरेंट, होटल, पेट्रोल पंप, बस स्टॉप, रेलवे स्टेशन जैसी सेफ जगह पर कार को खड़ा कर दें। इसके बाद थोड़ी देर नींद पूरी कर लें। इससे एनर्जी वापस आ जाएगी।
चलते-चलते...
आपके सामने किसी का एक्सीडेंट हो, तो अपनाएं 
चेक, कॉल, केयर
